《偈三首》
宋代·释有权

今朝结却布袋口，明眼衲僧莫乱走。
心行灭处解翻身，喷嚏也成师子吼。
旃檀林，任驰骤。
剔起眉毛顶上生，剜肉成疮露家丑。

作者简介：释有权（？～一一八○），号伊庵，俗姓祁，临安昌化（今浙江临安西）人。年十四得度，首礼灵隐佛智裕禅师，为无庵法全禅师器重，密付心印。后游历湖湘江浙几十年，依应庵于归宗，参大慧于径山。法全住道场，招分座说法，自是声播诸方。孝宗淳熙七年示寂。为南岳下十七世，道场法全禅师法嗣。《嘉泰普灯录》卷二○、《五灯会元》卷二○、《新续高僧传》四集卷一四有传。今录诗十四首。